इसके साथ ही समस्त छात्र छात्राओं को शपथ दिलाई जायेगी कि हम यातायात सम्बंधी समस्त नियमों का पालन करेंगे। हम 18 वर्ष आयु से पूर्व तथा बिना वैध ड्राइविंग लाइसेंस के वाहन का संचालन नहीं करेंगे। हम बिना हेलमेट के मोटर साइकिल/स्कूटर नहीं चलायेंगे। वाहन चलाते समय सीट बेल्ट का अनिवार्यरूप से प्रयोग करेंगे तथा अन्य को भी प्रयोग के लिये प्रेरित करेंगे। खतरनाक ढंग से वाहन का संचालन नहीं करेंगे। हम वयस्क होने के पष्चात वाहन चलाते समय पैदल एवं साइकिल यात्रियों को सम्मान प्रदान करेंगे। हम वाहन चलाते समय मोबाइल फोन का प्रयोग नहीं करेंगे। हम वाहनों पर कोई स्टंट नहीं करेंगे। हम तेज गति से वाहन नहीं चलायेंगे।